
ТҮШИГ УУЛ ХК-Н ХУВЬЦАА ЭЗЭМШИГЧДИЙН ЭЭЛЖИТ ХУРЛЫН ТЭМДЭГЛЭЛ
 2014 оны 4 дугаар сар ын  29			                                                    Дархан хот

Түшиг Уул ХК –ийн  хувьцаа эзэмшигчдийн  ээлжит хурал товлосон хугацаа болох 2014 оны 04 сарын 29-ны 15 цагт Дархан хотод байрлах компанийн өөрийн байранд  хувьцаа эзэмшигч нар цуглав.   Хурлын дэг ёсоор 15 цагаас 15:15 цагийн хооронд  хуралд оролцогчдын бүртгэл явагдав. Хуралд оролцогчдын бүртгэлийг ТУЗ-с томилсон тооллогын комиссын гишүүд болох  Ж.Батсайхан, Ч.Раднаадавга, Б.Баярсайхан хөтлөн явуулав. 
1. Хурлын ирцийг мэдээлэх
Хурлын бүртгэлийг хуваарийн дагуу  15 цаг 15 минутад дуусгасан ба  тооллогын комиссын дарга Ж.Батсайхан хурлын ирцийг танилцуулав. Хувьцаа эзэмшигчдийн хуралд 350568 ширхэг хувьцаа эзэмшдэг 7 хувьцаа эзэмшигч биеэр оролцон 80,66%-н ирцтэй хурал эхлэв. 
2. 2013 ОНЫ ҮЙЛ АЖИЛЛАГААНЫ ТАЙЛАНГ ГҮЙЦЭТГЭХ ЗАХИРАЛ Ж.БАТСАЙХАН ТАНИЛЦУУЛАВ. 
Түшиг уул ХК нь 2013 онд 50000 М.куб3 элс хайрга үйлдвэрлэсэн. Үүнээс 45000 М.куб3 –г борлуулж 602 сая 931 мянган төгрөгийн борлуулалтын орлого олсон байна.  Үүнээс нийт зардал 588 сая 726 мянган төгрөгийн зардал гаргаж, 12 сая 784 мянган төгрөгийн ашигтай ажилласан.  Манай үйлдвэрийн гол хэрэгсэл болох Грунд-2063 гээд элс хайргын сортын тогтоолт нилээд хуучирсан, олон жил ашиглагдсан сэлбэг запас нь ховор.  Бид жилд 5 сар буюу эрчимтэй 115 хоног ажиллахаас өнгөрсөн жил 554 цаг 55 хоног ажиллаж 2 сар гаруй хугацаанд ажиллаж ихэнх хугацаанд үйлдвэрийн насос засах ажилд зарцуулсан байна. 2012 оноос нийт үйлдвэрлэл 16.2%-иар буурсан. Энэ жил шинэ зимеснаряд ажилд оруулсан. Ер нь цаг ашиглалтыг нэмэгдүүлэх, дамжлага дээр гарч байгаа гэмтлүүдийг 2014 оны 3 сараас завсварласан. Зуны эд ажилтай үед эрчимтэй ажиллах зорилттой байна. 
2-р асуудал: Төмөр зам. Бид ихэнх борлуулалтаа Улаанбаатар, Эрдэнэт хотын харилцагч бетон зуурмагийн үйлдвэрт нийлүүлдэг. Төмөр замын засварын асуудал хэдэн жил үргэлжилж байна.  Ер нь Дархан 1-р арчлуулж байхад дэр модуудыг маш тааруу муу сольдог байсан. Ноднин нилээд их хөрөнгө, мөнгө зарж  дэр мод, рисс төмөрүүдийг сольсон. Модон дэр төмөр зам дээр бага жил насалдаг. Бөгөөд 2 жилийн хугацаанд байнга устай зүйлс ачдаг болохоор модон дэр өмхрөөд алга болдог. Бид Хөтөлийн бетон дэрний үйлвэрээс бетон дэр авчирч солих ажил явагдаж байна.

3. ТАЙЛАНТАЙ ХОЛБОГДУУЛАН ХУВЬЦАА ЭЗЭМШИГЧДЭЭС АСУУЛТ БАЙВАЛ БИ ХАРИУЛАХАД БЭЛЭН БАЙНА?
Асуулт: Г.Алтансүх /Хувьцаа эзэмшигч/
Зах зээлд шууд хэрэглэгчдээ 7000 төгрөгөөр нийлүүлдэг үү, Улаанбаатарт зуучлагч байгаа юу?  7000, 12100 төгрөгөөр борлуулах нь зах зээлийн үнэ мөн үү?
Хариулт : Ж.Батсайхан /Гүйцэтгэх захирал/
Үгүй ээ, 12100 төгрөгөөр нийлүүлж байгаа. Улаанбаатарт бол зуучлагч байгаа. Карьер гээд компани бий. Ер нь бол зах зээлийн үнэ ийм л байгаа. Борлуулалтын хувьд харьцангуй сэргэж байгаа.
Асуулт: Г.Алтансүх /Хувьцаа эзэмшигч/
Хэдэн онд билээ? Толгойтод Түшиг уул компани газар худалдан авч элс буулгана гэсэн юу болсон?
Хариулт : Ж.Батсайхан /Гүйцэтгэх захирал/
2007 онд 22-ын товчоогоор ороод буулгаж байсан ч тэр нээх амжилт олоогүй ээ.
Асуулт: Г.Алтансүх /Хувьцаа эзэмшигч/
Түшиг уул компани дээр өөрийн эзэмшиж байгаа ямар нэгэн ашигт малтмалын лиценз байгаа юу? Хэрвээ байвал ийш тийшээ шилжүүлсэн юм байна юу?
Хариулт : Ж.Батсайхан /Гүйцэтгэх захирал/
Түшиг уул компани дээр өөрийн ашиглалтын лиценз байхгүй, Булган инвест гээд компани дээр байгаа лицензийг бид гэрээгээр ашиглаж байгаа. Лиценз шилжүүлсэн юм байхгүй.
Хариулт : Ж.Баяраа /ТУЗ-ын дарга/
Ер нь бол хайгуулын лиценз Түшиг уул ХК дээр байсан юм. Энд нэг 130-н хэдэн га, тэгээд тэр лиценз урд өвсөн  цех, древенгийн хойд талын айлууд орчихсон тийм лиценз байсан юм. Одоо бол ашиглалт хийх ямар ч боломжгүй. Тэр лицензийг тэр чигт нь хаясан байгаа.
Хариулт : Ж.Баяраа /ТУЗ-ын дарга/
Түшиг уул компани 1982-1987 онд Зөвлөлт холбоот улсын техник тусламж хамтын ажиллагааны төслөөр МУ-ын бүтээн байгуулалтад зориулж байгуулагдсан үйлдвэр. Анх 1995 онд МХБ-н үнэт цаасны арилжаагаар энэ компанийн хяналтын багцыг авч ажиллуулснаас хойш уулын карьерыг хамт ажиллуулж байсан. 1996-1998 онд Чингис хаан олон улсын нисэх онгоцны буудлыг барьж байхад их хэмжээний борлуулалт нийлүүлсэн.  Тэндээс нилээн том хөрөнгө оруулалт оруулж үйлдвэрийг шинэчлэх боломж байсан. Гэтэл тухай үеийн хотын дарга нар дарамтлаад хуучин хотын дарга байсан Амарсанаа, тухайн үеийн дэд бүтцийн сайд Дамиран гуай эд нар дарамтлаад тэгээд ямар ч ашиггүй үнээр  Буянт Ухаагийн нисэх онгоцны төсөл нийлүүлсэн. Үүний дараа Японы хэд хэдэн төсөлд нийлүүлсэн. Эндээс бага хэмжээний ашиг олж компанидаа л зарцуулсан. Сүүлдээ уулын  карьераа авч явж чадахаа байгаад, уулын ажил нь явахаа байгаад өөрийн өртөг нь үйлдвэрээ дийлэхээ байгаад арга буюу зогсоогоод Суурь компанид зарсан. 
Асуулт: Г.Алтансүх /Хувьцаа эзэмшигч/
Түшиг уул компани доор охин компани байгаа юу?
Хариулт : Ж.Баяраа /ТУЗ-ын дарга/
Түшиг уул компани дор охин компани байхгүй. 
Хариулт : Ж.Батсайхан /Гүйцэтгэх захирал/
Үүн дээр нэмээд хэлэхэд анх бид энэ компанийг хувьчлалаар авч байхад нийгмийн даатгал, татварт асар их өртэй байсан  нийгмийн даатгал 70-н хэдэн  сая төгрөгийн өртэй, хамаг юм нь өртэй данс нь улайсан байсан, Бид өрнөөс гарахын тулд дээд талын чулуун карьерыг  зарж борлуулсан, одоо бол бидэнд өндөр хэмжээний өр байхгүй.
Асуулт: Г.Алтансүх /Хувьцаа эзэмшигч/
2000 хэдэн онд билээ? Түшиг уулаас лиценз шилжүүлээд та өөр дээрээ Тахилт мандахаас хувьцаа эзэмшээд явсан байсан түүний маргаан юу болсон юм бол?
Хариулт : Ж.Баяраа /ТУЗ-ын дарга/
Увс аймгийн Өмнөговьд лиценз аваад Тахилт мандахын лицензтэй нийлүүлээд Мянганбаярт зарсан. Мянганбаяр наймаа буцсан, тэгээд Цагаан шонхорын Энхтайванд тэр лицензийг алдчихсан юм. Тэр лицензэд Түшиг уул ХК-с нэг ч төгрөг ороогүй. Та сураглаад байгаа бол Энхтайвантай уулзсан дээрээ.
Асуулт: Г.Алтансүх /Хувьцаа эзэмшигч/
Танай нэг Эрдэнэбаяр гээд залуу байсан, та нэг компани руу нь  Баянөлгий дэх лицензээ шилжүүлээд өөрөө тэндээсээ хувь эзэмшээд явчихсан тэр лиценз юу болов?
Хариулт : Ж.Баяраа /ТУЗ-ын дарга/
Тиймээ, та 14551-г хэлж байна, тэр бүхэлдээ урт нэртэй хуульд орчихсон. Байгаль орчны яаман дээрээс очоод үзээрэй. Уг нь тэр компанийг хөгжүүлэх гэж байсан юм.
Асуулт: Г.Алтансүх /Хувьцаа эзэмшигч/
Шинэ нисэхийн нийлүүлэлтийг ямар компани хийж байгаа вэ?
Хариулт : Ж.Баяраа /ТУЗ-ын дарга/
Тэр хажуухан талаасаа, том том элсний ордууд байгаа тэндээсээ авч байгаа. Улаанбаатар, Налайх, Төв аймагт 100 метр тутамд элсний орд байгаа. Бид уг нь их горьдлоготой байсан юм. Тэгсэн элс хайрга чинь түгээмэл тархалттай ердийн ашигт малтмал гэсэн категорид орчихсон. 

4. “ТҮШИГ-УУЛ” ХК-Н ХУВЬЦАА ХУВААХ ТӨСӨЛ
Тус асуулт хариулт өнгөрсний дараа Ард капитал групп ХХК-н ажилтан Ц.Наран-учрал “Түшиг-Уул” ХК-н хувьцаа хуваах төслийн талаар танилцуулав.
 “Түшиг Уул” хувьцаат компанийн хувьд өнөөгийн байдлаар компанийн нэгдмэл сонирхолтой хувьцаа эзэмшигчдийн мэдэлд нийт хувьцааны ~80%  төвлөрсөн бөгөөд үлдсэн хувь нь 1060 орчим хувьцаа эзэмшигчдийн гарт байна. Үүний дотор 100 ширхгээс бага хувьцаатай 960 хүн буюу 1 ширхэг хувьцаатай 220 хүн байна.
Энэхүү нөхцөл байдлаас хамааран компанийн үнэт цаасны арилжаа бараг явагддаггүй бөгөөд өнгөрсөн 1 жилийн хугацаанд дөнгөж 5 удаа л компанийн хувьцааны арилжаа Монголын хөрөнгийн биржээр явагдсан байна.
Иймд “Түшиг Уул” ХК –ийн удирдлага энэхүү асуудлыг шийдвэрлэхийн тулд нэн тэргүүний ээлжид компанийн хувьцааг хуваах нь зүйтэй хэмээн үзэж хувьцаа эзэмшигчдийн хурлаар асуудлыг эцэслэн шийдвэрлүүлэхээр төлөвлөөд байна.
Компанийн хувьцааг хуваах нь одоогийн хувьцаа эзэмшигчдэд болон цаашид компанид хөрөнгө оруулах сонирхолтой этгээдүүд, мөн “Түшиг уул” компанийн эрх ашигт дараах байдлаар эерэг үр дүнг үзүүлнэ гэж төсөөлж байна. Үүнд:
Өнөөгийн хувьцаа эзэмшигчдэд: 
· Эзэмшиж буй хувьцаа нь зах зээл дээр чөлөөтэй хөрвөх чадвартай болно
· Тогтмол эрэлт нийлүүлэлтийн үндсэн дээр хувьцааны үнэ бодитоор тогтох
· Ханшийн огцом өсөлт уруудалт үүсэх магадлал буурах
Шинээр хөрөнгө оруулагчдад: 
· Хувьцааны олдоц сайжрах
· Компанийн хувьцаа эзэмшигч болж компанийн ХЭХ-д оролцох байдлаар компанийн мэдээллээр хангагдах
· Бодит үнэ ханшаар худалдах болон худалдаж авах
Компанийн хувьд:
· Олон нийтэд танигдах
· Шинэ хувьцаа эзэмшигчидтэй болох
· Компанийн зах зээлийн үнэлгээ бодит байдлын тусгал болох юм.
Үүн дээр үндэслэн нэгж хувьцааг 10 ширхэг болгон хувааж 434577 мянган ширхэг хувьцааг 4 сая 345770 мянган ширхэг болж хувирах юм.
Тус танилцуулга дууссаны дараа тооллогын комиссын гишүүд саналын хуудас тарааж өгөв.

5. “ТҮШИГ УУЛ” ХК –ИЙН ТООЛЛОГЫН КОМИССЫН ДАРГА Ж.БАТСАЙХАН САНАЛ ХУРААЛТЫГ ТАНИЛЦУУЛАВ.
Нийт 4-н асуудлаар санал хураав. Нийт 7 хувьцаа эзэмшигч санал өгснөөс хүчингүй саналын хуудас байхгүй.
1. Компанийн 2013 оны  үйл ажиллагааны тайлан ТУЗ-ын дүгнэлтийг батлах зөвшөөрсөн 98,37%, татгалзсан 1,63% 
2. Компанийн хувьцаа хуваах төсөл 100%-н саналаар дэмжив.
3. Компанийн дүрэмд өөрчлөлт оруулах 100%-н саналаар дэмжив.
4. ТУЗ-ын гишүүдийг улиран сонгохыг 100%-н саналаар дэмжив.

Хурлыг хааж “Түшиг уул” ХК –ийн ТУЗ-ын дарга Ж.Баяраа үг хэлэв.
Хуралд хүрэлцэн ирж үнэтэй санал дэвшүүлж нээлттэй, ил тод оролцсон хувьцаа эзэмшигчиддээ баярлалаа.



ТУЗ-ийн дарга ........................................................./ Ж.Баяраа /

